laion/Wikipedia-Exotic huggingface dataset:
শাহী ঈদগাহ, সিলেট

সিলেট শহরের উত্তর সীমায় শাহী ঈদগাহ বা ঈদগাহ মাঠের অবস্থান। বাংলাদেশের প্রাচীনতম ঐতিহাসিক স্থাপনা সমুহের মধ্যে ১৭০০ সালের প্রথম দিকে নির্মিত সিলেটের শাহী ঈদগাহকে গণ্য করা হয়। সিলেটে ঈদের প্রধান জামাত এখানে অনুষ্ঠিত হয়। ১৭০০ সালে প্রথম দশকে সিলেটের তদানীন্তন ফৌজদার ফরহাদ খাঁ নিজের ব্যক্তিগত উদ্যোগে, তদারকি ও তত্বাবধানে এটি নির্মাণ করেন। প্রতি বছর ঈদুল ফিতর ও ঈদুল আযহা উপলক্ষে এখানে বিশাল দুটি ঈদ জামাত অনুষ্ঠিত হয় এবং প্রায় দেড় থেকে দুই লাখ মুসল্লী এক সাথে এখানে ঈদের নামাজ আদায় করে থাকেন। উলেখ্য যে, সিলেট শহরের এ স্থানটি নানা কারণে মানুষের কাছে আকর্ষণীয় ও স্মরণীয়। ১৭৭২ সালে ইংরেজ বিরোধী ভারত - বাংলা জাতীয়তাবাদীর প্রথম আন্দোলন সৈয়দ হাদী ও মাদী কর্তৃক এই ঈদগাহ মাঠেই শুরু হয়েছিল। অতীতে সিলেটের বড় বড় সমাবেশের স্থান ছিল এটি। এখানে ইংরেজ বিরোধী আন্দোলনের নেতা মহাত্মা গান্ধী, কায়েদে আজম মুহাম্মদ আলী জিন্নাহ, মাওলানা মুহাম্মদ আলি জওহর, হোসেন শহীদ সোহরাওয়ার্দী এবং শেরে বাংলা আবুল কাশেম ফজলুল হকের মতো নেতারা এসেছেন এবং ইংরেজ বিরোধী গণ আন্দোলের আহবান জানিয়েছেন। যে কারণে এ স্থানটির ঐতিহাসিক গুরুত্ব অনেক। ১৭৮২ সালে এখানে ইস্ট ইন্ডিয়া কোম্পানির বিরুদ্ধে মুহররমের হাঙ্গামা সংঘটিত হয়েছিল। এটি ছিল ভারতীয় উপমহাদেশে প্রথম ব্রিটিশবিরোধী আন্দোলন। একটি উচু টিলার উপর সিলেটের ঐতিহ্যবাহী এই শাহী ঈদগাহ অবস্থিত। মুল ভূ-খণ্ডে কারুকার্যখচিত ২২টি বৃহৎ সিঁড়ি রয়েছে। সিঁড়ি মাড়িয়ে উপরে উঠলে ১৫টি গম্বুজ সজ্জিত ঈদগাহ দেখা যায়। ঈদগাহের প্রাচীর সীমার চার দিক ঘিরে রয়েছে ছোট বড় ১০ টি গেইট। ঈদগাহের সামনে মুসল্লীদের অজুর জন্য রয়েছে বিশাল পুকুর । ঈদগাহের উত্তরে শাহী ঈদগাহ মসজিদ, পাশে সুউচ্চ টিলার ওপর বন কর্মকর্তার বাংলো, দক্ষিণে বাংলাদেশ টেলিভিশনের সিলেট কেন্দ্র, পূর্ব দিকে শাহজালালের সফরসঙ্গী শাহ মিরারজীর মাজারের পাশের টিলার ওপর রয়েছে সিলেট আবহাওয়া অফিস। সিলেট শহরের কেন্দ্রবিন্দু হতে প্রায় দুই কি.মি. দুরত্ব শাহী ঈদগাহ। ওসমানী আন্তর্জাতিক বিমান বন্দর হতে ৭ কি.মি. এবং সিলেট রেলওয়ে স্টেশন থেকে ৫ কি.মি. দুরত্বে শাহী ঈদগাহ'র অবস্থান। সিলেট বিভাগের ইতিবৃত্ত। মোহাম্মদ মুমিনুল হক। প্রাকাশনায় - সেন্টার ফর বাংলাদেশ রিসার্চ ইউ. কে. গ্রন্থ প্রকাশকাল, সেপ্টেম্বর ২০০১। সিলেট শাহী ঈদগাহে ঈদের প্রধান জামাত অনুষ্ঠিত, বাংলা নিউজ টুয়েন্টি ফোর ডটকম, ১১ এপ্রিল ২০২৪ সিলেট জেলা তথ্য বাতায়ন, জেলার ঐতিহ্য ওয়েব্যাক মেশিনে আর্কাইভকৃত ২ ফেব্রুয়ারি ২০১৩ তারিখে Jobrul Alom Shumon (২৫ আগস্ট ২০১৫)। "ইতিহাস ঐতিহ্যে আমাদের সিলেট-পর্ব ০৫"। SBDNews24.com। সংগ্রহের তারিখ ১ মে ২০১৯।
আখতারুজ্জামান

আখতারুজ্জামান (১৯৪৬ - ২৩শে আগস্ট, ২০১১) বাংলাদেশী চলচ্চিত্র পরিচালক, শিক্ষক ও চিত্রনাট্যকার। ১৯৯৬ সালে নির্মাণ করেন পোকা মাকড়ের ঘরবসতি যা শ্রেষ্ঠ পরিচালকসহ চারটি বিষয়ে বাংলাদেশের জাতীয় চলচ্চিত্র পুরস্কার লাভ করে। চলচ্চিত্র জগৎের পাশাপাশি সাংবাদিক, গীতিকার ও সংলাপ রচয়িতা হিসেবেও তার সুখ্যাতি রয়েছে। ১৯৮৪ সালে ফেরারী বসন্ত নামে একটি চলচ্চিত্রের মাধ্যমে তিনি চলচ্চিত্রের জগৎে আসেন। তিনি স্ট্যামফোর্ড বিশ্ববিদ্যালয় বাংলাদেশের চলচ্চিত্র ও গণমাধ্যম বিভাগের একজন শিক্ষক ছিলেন । আক্তারুজ্জামান ২৩ শে আগস্ট, ২০১১ মারা যান। মৃত্যুর আগে তিনি সুচনা রেখার ডাইক নামে একটি ছবিতে কাজ করছিলেন, যা বাংলাদেশ সরকার পৃষ্ঠপোষকতা করেছিল।। ফেরারী বসন্ত (১৯৮৪) প্রিন্সেস টিনা খান নগ্ন আগন্তুক পোকা মাকড়ের ঘরবসতি (১৯৯৬) সূচনারেখার দিকে (২০১০) পিঞ্জর ফকির মজনু শাহ রক্ত পলাশ "চলচ্চিত্র-নির্মাতা আক্তারুজ্জামান আর নেই"। প্রথম আলো। আগস্ট ২৩, ২০১১। মার্চ ৫, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১৫, ২০১৬।  সূচনারেখার দিকে, কালের কণ্ঠ বাংলা মুভি ডেটাবেজে আখতারুজ্জামান
আখতারুজ্জামান (দ্ব্যর্থতা নিরসন)

আখতারুজ্জামান একটি বাংলাদেশী নাম। এটি নিচের ব্যক্তিদের নির্দেশ করতে পারে, আখতারুজ্জামান, বাংলাদেশী চলচ্চিত্র পরিচালক ও চিত্রনাট্যকার। আখতারুজ্জামান (মেজর), বাংলাদেশী রাজনীতিবিদ ও কিশোরগঞ্জ-২ আসনের সাবেক সংসদ সদস্য। আখতারুজ্জামান (ফরিদপুরের রাজনীতিবিদ), বাংলাদেশী রাজনীতিবিদ ও ফরিদপুর-৫ আসনের সাবেক সংসদ সদস্য। আখতারউজ্জামান, (জন্ম: ২৩ জানুয়ারি, ১৯৫৩) বাংলাদেশী রাজনীতিবিদ ও একজন মুক্তিযোদ্ধা। মোহাম্মদ আখতারুজ্জামান, বাংলাদেশী শিক্ষাবিদ ও ঢাকা বিশ্ববিদ্যালয়ের ২৮তম উপাচার্য। আখতারুজ্জামান মিয়া, বাংলাদেশী রাজনীতিবিদ ও অষ্টম সংসদ সদস্য। আখতারুজ্জামান ইলিয়াস, বাংলাদেশী সাহিত্যিক। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পিয়ার্স ব্রসনান

পিয়ার্স ব্রেন্ডন ব্রসনান (ইংরেজি: Pierce Brendan Brosnan; জন্ম: ১৬ মে ১৯৫৩) একজন আইরিশ চলচ্চিত্র অভিনেতা, নিমার্তা ও পরিবেশবাদী। ১৯৮২ সালে তিনি টিভিতে অভিনয় শুরু করেন। তবে ১৯৯৫ সালে তিনি পঞ্চম অভিনেতা হিসেবে ব্রিটিশ চলচ্চিত্র সিরিজ জেমস বন্ডে অভিনয় শুরু করলে বিখ্যাত হন। তিনি সর্বমোট চারটি বন্ড ছবিতে ২০০২ সাল পর্যন্ত অভিনয় করেন। পরবর্তী সময়ে তিনি ২০০৪ সালের জেমস বন্ড ০০৭ ভিডিও গেমসে ১৬ বছরের তরুন বন্ডের কন্ঠরুপ দান করেন। ২০০৫ সালের ম্যাটাডোর চলচ্চিত্র, ২০০৮ সালের মামা মিয়া! চলচ্চিত্র এবং ২০১০ সালের দ্য ঘোষ্ট রাইটার চলচ্চিত্রের জন্য তিনি জনপ্রিয়। ব্রসনান ১৯৮০ সালে অষ্ট্রেলিয়ান অভিনেত্রী ক্যাসান্ড্রা হ্যারিসকে বিয়ে করেন। ১৯৯১ সালে হ্যারিসের মৃত্যুর পর তিনি ২০০১ সালে আমেরিকান সাংবাদিক কেলি স্মিথকে বিয়ে করেন। ব্রসনান ২০০৪ সালে মার্কিন নাগরিকত্ব লাভ করেন। সুদর্শন আইরিশ অভিনেতা পিয়ার্স ব্রসনান ১৯৯৫ থেকে ২০০২ সাল পর্যন্ত জেমস বন্ড সিরিজের ‘গোল্ডেন আই’, ‘টুমরো নেভার ডাইজ’, ‘দ্য ওয়ার্ল্ড ইজ নট এনাফ’ এবং ‘ডাই এনাদার ডে’ নামক ব্লকবাস্টার চারটি সুপারহিট ছবিতে তিনি বন্ড চরিত্রে অভিনয় করেন। জেমস বন্ড শন কনারি Nathon, Ian (ডিসেম্বর ২০০২)। "Numero Uno (Die Another Day cover story)"। Empire (162): 103।  ইন্টারনেট মুভি ডেটাবেজে পিয়ার্স ব্রসনান (ইংরেজি) অলমুভিতে পিয়ার্স ব্রসনান দাপ্তরিক ওয়েবসাইট
স্প্যানিশ আর্মাডা

স্প্যানিশ আর্মাডা (ইংরেজিঃ Spanish Armada,স্প্যানিশঃ Grande y Felicísima Armada) হচ্ছে মধ্য শতকের রাজকীয় স্পেনের নৌবাহিনীর একটি জাহাজ বহর। একে বলা হত সবচেযে বড় ও সৌভাগ্যের নৌজাহাজ বহর। এই বহরে ২২ টি যুদ্ধ জাহাজ, অস্ত্রসজ্জিত ১০৮টি বাণিজ্যিক জাহাজ ছিল। এই বহরে স্পেন ছাড়াও পর্তুগালের সমর জাহাজ ছিল। ১৫৮৫ সাল থেকে ১৬০৪ সাল পর্যন্ত চলমান অ্যাংলো-স্প্যানিশ যুদ্ধে ১৫৮৮ সালের তৎকালিন নেদারল্যান্ডস উপকূলের গ্রেভলাইন রণক্ষেত্রে ইহা ধ্বংস হয়। এক পক্ষে ছিল ব্রিটিশ সাম্রাজ্য ও তৎকালিন ইউনাইটেড প্রভিয়েন্স (বর্তমান নেদারল্যান্ডস) এবং অপর পক্ষে ছিল স্পেন ও পর্তুগাল। http://www.history.com/this-day-in-history/spanish-armada-defeated Whiting pg. 237-8 Parker pg. 245 Colin Martin, Geoffrey Parker,The Spanish Armada, Penguin Books, 1999, আইএসবিএন ১-৯০১৩৪১-১৪-৩, p. 40. Colin Martin, Geoffrey Parker,The Spanish Armada, Penguin Books, 1999, আইএসবিএন ১-৯০১৩৪১-১৪-৩, pp.10, 13, 19, 26. Lewis, Michael.The Spanish Armada, New York: T.Y. Crowell Co., 1968, p. 184. John Knox Laughton,State Papers Relating to the Defeat of the Spanish Armada, Anno 1588, printed for the Navy Records Society, MDCCCXCV, Vol. II, pp. 8–9, Wynter to Walsyngham: indicates that the ships used as fire-ships were drawn from those at hand in the fleet and not hulks from Dover. Lewis, p. 182. Aubrey N. Newman, David T. Johnson, P.M. Jones (1985) The Eighteenth Century Annual Bulletin of Historical Literature 69 (1), 108 doi:10.1111/j.1467-8314.1985.tb00698. The Defeat of the Spanish Armada. Insight into the context, personalities, planning and consequences. Wes Ulm English translation of Francisco de Cuellar's account of his service in the Armada and on the run in Ireland Elizabeth I and the Spanish Armada ওয়েব্যাক মেশিনে আর্কাইভকৃত ১৯ ফেব্রুয়ারি ২০২০ তারিখে – a learning resource and teachers notes from the British Library Writing the Armada: myth, monumentalism and the transformation of event into national epic in Elizabethan literature – An essay by the Gibraltar writer and academic Dr. M. G. Sanchez The story of the Armada battles with pictures from the House of Lords tapestries Top Ten Myths and Muddles. Wes Ulm. উইকিমিডিয়া কমন্সে স্প্যানিশ আর্মাডা সংক্রান্ত মিডিয়া রয়েছে। The Story of the Tobermory Spanish Galleon Top 10 myths and muddles about the Spanish Armada, history’s most confused and misunderstood battle. Wes Ulm, Harvard University ওয়েব্যাক মেশিনে আর্কাইভকৃত ১৮ ফেব্রুয়ারি ২০২০ তারিখে The Defeat of the Spanish Armada. Insight into the context, personalities, planning and consequences. Wes Ulm English translation of Francisco de Cuellar's account of his service in the Armada and on the run in Ireland Elizabeth I and the Spanish Armada ওয়েব্যাক মেশিনে আর্কাইভকৃত ১৯ ফেব্রুয়ারি ২০২০ তারিখে – a learning resource and teachers notes from the British Library The story of the Armada battles with pictures from the House of Lords tapestries BBC-ZDF etc. TV coproduction Natural History of Europe Discovery Civilization Battlefield Detectives – What Sank The Armada?
ভারতের শক্তি নীতি

ভারতের শক্তি নীতিতে মোটামুটি দেশের ক্রমবর্ধমান বিদ্যুৎ ঘাটতি, এবং অচিরাচরিত বিদ্যুৎশক্তির (বিশেষত পারমাণবিক, সৌর ও বায়ু বিদ্যুৎ) ব্যবহার বৃদ্ধির উপর গুরুত্ব আরোপ করা হয়। ভারতের ৭০% বিদ্যুৎ ফসিল জ্বালানি ও ৪০% বিদ্যুৎ কয়লা থেকে উৎপাদিত হয়। খনিজ তেল ও প্রাকৃতিক গ্যাস থেকে উৎপাদিত বিদ্যুৎশক্তির শতকরা হার যথাক্রমে ২৪% ও ৬%। বিদ্যুৎ চাহিদার জোগান দিতে ভারতকে ফসিল জ্বালানির আমদানির উপর গভীরভাবে নির্ভর করতে হয়। ২০৩০ সালের মধ্যে ভারতের বিদ্যুৎ আমদানির উপর নির্ভরশীলতা দেশের মোট বিদ্যুৎ ব্যবহারের ৫৩% ছাড়িয়ে যাবে। ২০০৯-১০ সালে দেশের মোট খনিজ তেল আমদানির পরিমাণ ছিল ১৫৯.২৬ মিলিয়ন টন; যা দেশের ৮০% আভ্যন্তরিণ খনিজ তেল চাহিদার জোগান দিয়েছিল। এই আমদানি ছিল দেশের মোট তেল আমদানির ৩১%। ভারতের বিদ্যুৎ শিল্পের মূল সমস্যা কয়লার অপ্রতুলতা। এর ফলে ২০১০ সালে ভারতের কয়লার আমদানি ১৮% বাড়াতে হয়েছে। দ্রুত আর্থিক উন্নয়নের ফলে ভারত এখন বিশ্বের দ্রুত বাড়তে থাকা বিদ্যুৎ বাজারগুলির একটি। মনে করা হচ্ছে, ২০৩৫ সালের মধ্যে বিশ্বের বিদ্যুৎ ব্যবহারের পরিমাণ ১৮% বৃদ্ধি পেলে বিশ্ব বিদ্যুৎ চাহিদার নিরিখে ভারত দ্বিতীয় স্থান অধিকার করবে। একদিকে যেমন দেশে বিদ্যুতের চাহিদা উর্ধ্বমুখী, অন্যদিকে তেমনি ভারতের সঞ্চিত ফসিল জ্বালানির পরিমাণ কম। তাই দেশে পুনর্নবীকরণযোগ্য বিদ্যুৎ ও পারমাণবিক বিদ্যুৎ শিল্পের প্রসার ঘটানোর পরিকল্পনা গ্রহণ করা হয়েছে। ভারতের বায়ুবিদ্যুতের বাজার বিশ্বে পঞ্চম বৃহত্তম। ২০২২ সালের মধ্যে দেশের সৌরবিদ্যুৎ উৎপাদন ২০ গিগাওয়াট করার চেষ্টা চালানো হচ্ছে। তাছাড়া আগামী ২৫ বছরে দেশের পারমাণবিক বিদ্যুৎ উৎপাদন ক্ষমতা ৪.২% থেকে বাড়িয়ে ৯% করার চেষ্টা করা হচ্ছে। দেশে পাঁচটি পারমাণবিক চুল্লি রয়েছে (বিশ্বে তৃতীয়)। ২০২৫ সালের মধ্যে আরও ১৮টি পারমাণবিক চুল্লি (বিশ্বে দ্বিতীয়) গড়ে তোলার পরিকল্পনাও আছে। ভারতের বিদ্যুৎ কেন্দ্রসমূহের তালিকা ভারতে পরমাণু শক্তি "State-wise Installations Statistics"। Wind Power India। ২০১০-০৩-৩১। ২০১০-০৪-০৫ তারিখে মূল থেকে আর্কাইভ করা। সংগ্রহের তারিখ ২০১০-১১-২৭।  Deepak Fertilizers signs JV with Norway major India’s Widening Energy Deficit India Raises Renewable Energy Target Fourfold India Energy Profile - EIA India Electricity Output Misses Target Indian Power Plants Boost Coal Imports 18%, Market Watch Says Wind energy in India: Chinese company sold 125 wind turbines of 2 MW "Slowdown not to affect India's nuclear plans"। Business-standard.com। ২০০৯-০১-২১। সংগ্রহের তারিখ ২০১০-০৮-২২।  Going nuclear, The Economist টেমপ্লেট:ভারতে পরমাণু শক্তি টেমপ্লেট:ভারত বিষয়ক
কালীঘাট পটচিত্র

কালীঘাট পটচিত্র উনিশ শতকের বাংলার একটি চিত্রকলা। কলকাতার কালীঘাট অঞ্চলে কালীমন্দিরের কাছে এই চিত্রশিল্প বিকাশলাভ করেছিল। সেকালে এই সব পটচিত্র মন্দিরের তীর্থযাত্রীরা স্মারক হিসেবে কিনে নিয়ে যেত। কালে কালে এই চিত্রকলা ভারতীয় চিত্রকলার একটি স্বতন্ত্র ঘরানায় পরিণত হয়। হিন্দু দেবদেবী ও অন্যান্য পৌরাণিক চরিত্র ও সমসাময়িক নানা ঘটনার ছবি ছিল এই চিত্রকলার বৈশিষ্ট্য। পশ্চিমবঙ্গের পটচিত্রের মধ্যে কালীঘাটের পট বিশেষভাবে উল্লেখযোগ্য। কালীঘাটের পট মূলত চৌকাপট। যা তুলনামূলক ছোট মাপের কাগজের উপর আঁকা। ঔপনিবেশিক সময়ের সামাজিক ও রাজনৈতিক বিষয়কে ব্যঙ্গ করে উপস্থাপন করার বিশেষ দিক কালীঘাটের পটে দেখতে পাওয়া যায়। উইকিমিডিয়া কমন্সে কালীঘাট পটচিত্র সংক্রান্ত মিডিয়া রয়েছে। Kalighat Paintings of West Bengal[স্থায়ীভাবে অকার্যকর সংযোগ] Kalighat painting on Banglapedia Drawings and Paintings of Kalighat by Mukul Dey Showcase: Kalighat painting at National Gallery of Modern Art The Painters of Kalighat: 19th Century Relics of a Once Flourishing Indian Folk Art Killed by Western Mass Production Methods by Mukul Dey
নাগাপুসানী

নাইনাতিভু নাগাপুসানী আম্মান মন্দির শ্রীলঙ্কার উত্তর প্রান্ত অবস্থিত জাফনা শহরের নিকটবর্তী নয়নাতিভু গ্রামের একটি হিন্দু মন্দির ৷ স্থানীয় তামিল ভাষায় এটি নাইনাতিভু নাগাপুসানী আম্মান মন্দির নামে পরিচিত ৷ এটি হিন্দু তন্ত্রসাধনার ৫১ শক্তিপীঠের মধ্যে অন্যতম ও অবস্থানে দক্ষিণতম ৷ এখানে দেবী সতীর গোড়ালি বা ডান পায়ের নুপুর পড়েছিল । শক্তি আরাধনায় এই শক্তিপীঠকে গুরুত্ব দেওয়া হয়েছে। বিখ্যাত তামিল মহাকাব্য শিলাপথিকরমেও এই তীর্থের উল্লেখ করা হয়েছে । যেখানে দক্ষযজ্ঞে সতীর দেহত্যাগ এবং শক্তিপীঠ সৃষ্টির কথা বলা হয়েছে। শাস্ত্র অনুসারে এখানে দেবী ইন্দ্রাক্ষী ও ভৈরব রাক্ষসেশ্বর। দেবীর মূর্তি ইন্দ্রের দ্বারা প্রতিষ্ঠাপিত ও পূজিত হয়েছিল । ভগবান রাম এবং রাবণ দেবীকে পূজা করেছেন। মহাভারত অনুসারে নাগগণ এবং গরুড় এই দেবীকে পূজা করার পর তাদের দীর্ঘদিনের বিরোধের সমাধান হয়। ষোড়শ শতাব্দীতে পর্তুগীজ শাসকরা খৃস্টানধর্ম প্রচারের উদ্দ্যেশে শ্রীলঙ্কা ও দক্ষিণ ভারতের অন্যান্য হিন্দু মন্দিরের মত এটিও ভেঙ্গে দেন ৷ পরে এটিকে আবার নির্মাণ করা হয় ৷ লঙ্কেশ্বরী দেবী শঙ্করী ত্বং চতুর্ভুজা । কৈকষীনন্দনইষ্টা বরদাভয়পাণিনী । উর্ধ্বে অঙ্কুশহস্তভ্যা বামে নাগপাশঞ্চ তথা । হেমাঙ্গদেহকান্তা বিশালস্তনযুগলশোভিতা । প্রচণ্ডেদৈত্যদলনীরাবণইষ্টা মহেশ্বরী । জানকিরূপেণ ত্বং হি দশাননমর্দিনী।। অর্থ :- ইনি লঙ্কার দেবী চার-বাহুযুক্ত দেবী শঙ্করী। তিনি রামের প্রিয় এবং বরাভয় ধারিণী । তিনি উপরে তার হাতে একটি অঙ্কুশ এবং বাম হাতে একটি সাপের দড়ি ধরেছিলেন। তিনি একটি সোনালী শরীর এবং বৃহৎ স্তন একটি জোড়া সঙ্গে সুন্দর ছিল. দেবী মহেশ্বরী । জানকী রূপে তুমি দশ মুখের বিনাশকারী। মন্দিরে প্রায় ১৫ জন পুরোহিত আছেন যারা দৈনিক পূজা করেন। তামিলকম অন্যান্য সব শিব মন্দিরের মতো পুরোহিতরা ব্রাহ্মণ বর্ণের শৈবায়েত আদিশৈব সম্প্রদায়ের অন্তর্ভুক্ত। পুরোহিতরা মন্দিরের উত্তর-পূর্ব এলাকায় থাকেন। মন্দিরে প্রতিদিন ছয়বার পুজোর সময়সূচী রয়েছে । প্রত্যেকবার চারটি আচার রয়েছে । যেমন- অভিষেক (পবিত্র স্নান), অলঙ্গারাম (সাজানো), নৈবেদ্যম ( নৈবেদ্য দান) এবং শ্রী নাগাপুশানি (ভুবনেশ্বরী) আম্মান এবং দেবীর ভৈরব শ্রীনয়ীনর স্বা‌মী উভয়ের জন্য দীপা আরদানাই (প্রদীপ জ্বালানো) হয়। পূজার সময় নাদশ্বরম (পাইপ যন্ত্র) এবং টাভিল (পারকিউশন যন্ত্র) সহ সঙ্গীতের মাধ্যমে পুরোহিতদের দ্বারা বেদের ধর্মীয় নির্দেশাবলী মেনে পূজা করা হয় এবং মন্দিরে উপাসকরা দেবদেবীকে প্রণাম করে । মন্দিরের রাস্তা একটি বিশাল মণ্ডল (পবিত্র বৃত্তের প্যাটার্ন) গঠন করে যার পবিত্র বৈশিষ্ট্য ঘড়ির কাঁটার মত ডানদিকে কেন্দ্রীয় মন্দির প্রদক্ষিণকালে সক্রিয় হয় । মন্দিরের সবচেয়ে গুরুত্বপূর্ণ উৎসব হল ১-দিন ব্যাপী মহোস্তবম (তিরুভিঝা) যা তামিল আনি মাসে (জুন/জুলাই) পালিত হয়। এই সময়ের মধ্যে, স্বর্ণ রথোলসভম ("মাঞ্জা তিরুভিঝা" বা স্বর্ণরথ উৎসব), রথলসভম ("থের তিরুভিঝা" বা রথ উৎসব) এবং পুংগানাম ("থেপা থিরুভিঝা" বা ভাসমান উৎসব) প্রভৃতি। প্রধান হিন্দু উৎসব যেমন নবরাত্রি এবং শিবরাত্রিতে এখানে হাজার হাজার ভক্ত আসে । তামিলকমের অধিকাংশ শক্তি মন্দিরের মতো, তামিল মাস আদি (জুলাই -আগস্ট) এবং থাই (জানুয়ারি -ফেব্রুয়ারি) এর শুক্রবার এই মন্দিরে বিশেষ পূজা হয় । আদি পুরাম, যেদিন পার্বতী বয়সন্ধিকালে পৌঁছান সেদিন তিনি তার সমস্ত ভক্তদের মা হয়েছিলেন বলে এই মন্দিরে সেদিন প্রচুর ভক্ত আসে। Expeditions, Ceylon। "Nagapooshani Amman Temple Nainativu"। Ceylon Expeditions (ইংরেজি ভাষায়)। সংগ্রহের তারিখ ২০২১-০৮-২৮।  বেনীমাধব শীলের ফুল পঞ্জিকা লোনলি প্ল্যানেটঃ শ্রীলঙ্কা
ড্যানিয়েল ক্রেইগ

ড্যানিয়েল ক্রেইগ (ইংরেজিঃ Daniel Wroughton Craig) (জন্ম ২ মার্চ ১৯৬৮)বর্তমান সময়ের একজন জনপ্রিয় ব্রিটিশ অভিনেতা। ক্রেইগ জোরো, ইন্ডিয়ানা জোন্স, লারা ক্র্যাফট সহ আরো অনেক জনপ্রিয় চলচ্চিত্রে অভিনয় করেন। কিন্তু ড্যানিয়েল ক্রেইগ বর্তমান সময়ে জেমস বন্ড হিসেবে বেশি খ্যাত। ২০০৬ সালের ক্যাসিনো রয়াল চলচ্চিত্রের মাধ্যমে তিনি বন্ড চরিত্রে অভিনয় শুরু করেন। ২০০৮ সালে জেমস বন্ড চলচ্চিত্রের ২২তম চলচ্চিত্র কোয়ান্টম অব সোলেস এ তিনি অভিনয় করেন। ওয়েব রিসার্সচা ডট কম[অকার্যকর সংযোগ] জেমস বন্ড ইন্টারনেট মুভি ডেটাবেজে ড্যানিয়েল ক্রেইগ (ইংরেজি) অলমুভিতে ড্যানিয়েল ক্রেইগ
কূটনৈতিক পদমর্যাদা

কূটনৈতিক পদমর্যাদা (ইংরেজি: Diplomatic rank) হচ্ছে আন্তর্জাতিক সম্পর্ক ও কূটনীতিবিদ্যার একটি গুরুত্বপূর্ণ অংশ। সাধারণ অর্থে, একটি দেশের কূটনৈতিক মিশনে অবস্থানকারী সরকারী ও বেসরকারী ব্যক্তিবর্গের পদমর্যাদাকেই কূটনৈতিক পদমর্যাদা নামে অভিহিত করা হয়ে থাকে। ১৯৬১ সালে অষ্ট্রিয়ার ভিয়েনাতে কূটনৈতিক সম্পর্ক সংক্রান্ত একটি সম্মেলনে কূটনৈতিক মিশনের পদমর্যাদা সর্ম্পকে বলা হয়েছে। ১৮১৫ সালের কংগ্রেস অব ভিয়েনার মাধ্যমে কূটনৈতিক পদমর্যাদার গুরুত্ব দেয়া হয়। রাষ্ট্রদূত বিশেষ ক্ষমতা সম্পন্ন মন্ত্রী ও বিশেষ কূটনৈতিক প্রতিনিধি চার্জ দ্য অ্যাফেয়ার্স ১৯৬১ সালের ভিয়েনা সম্মেলনে আধুনিক কূটনৈতিক পদমর্যাদা নির্ধারন করা হয়। রাষ্ট্রদূত উপরাষ্ট্রদূত, কূটনৈতিক মন্ত্রী চার্জ দ্য অ্যাফের্য়াস এছাড়াও নিম্নোক্ত শব্দগুলো ব্যবহার করা হয় - ফার্ষ্ট সেক্রেটারী সেকেন্ড সেক্রেটারী থার্ড সেক্রেটারী অ্যাটাশে ব্রিটিশ কমনওয়েলথভুক্ত দেশসমূহের রাষ্ট্রদূতদের হাই কমিশনার বলা হয়ে থাকে। পরিবর্তনশীল বিশ্বে আন্তর্জাতিক আইন, ড: মিজানুর রহমান, পলল প্রকাশনী, ঢাকা। ২০১০
সুমিতা দেবী

সুমিতা দেবী (২ ফেব্রুয়ারি, ১৯৩৬ - ৬ জানুয়ারি, ২০০৪) বাংলাদেশের প্রথিতযশা চলচ্চিত্র শিল্পী ও বাংলাদেশ টেলিভিশনের জনপ্রিয় অভিনেত্রী ছিলেন। বর্তমান বাংলাদেশের (তৎকালীন ব্রিটিশ ভারতের) মানিকগঞ্জ জেলায় তার জন্ম। প্রকৃত নাম হেনা ভট্টাচার্য্য। চলচ্চিত্রকার ফতেহ লোহানী, আসিয়া ছবিতে হেনা নাম পাল্টিয়ে সুমিতা দেবী রাখেন। খ্যাতিমান চলচ্চিত্র পরিচালক জহির রায়হান ছিলেন তার স্বামী। ব্রাহ্মণ পরিবারে জন্ম গ্রহণ করেছিলেন সুমিতা দেবী। তখন তার নাম ছিল হেনা ভট্টাচার্য্য। অমূল্য লাহিড়ী নামীয় এক ব্যক্তির সাথে তার বিয়ে হলেও পরবর্তীকালে তাদের মধ্যে বিবাহ-বিচ্ছেদ ঘটে। পরবর্তীতে চলচ্চিত্র জগতে প্রবেশের পর বাংলাদেশের চলচ্চিত্র জগতের অন্যতম পথিকৃৎ ও প্রখ্যাত বুদ্ধিজীবী জহির রায়হানের সাথে পরিচিত হন। সুমিতা দেবী পরবর্তীকালে ধর্মান্তরিত হন ও তার নতুন নামকরণ হয় নিলুফার বেগম। অতঃপর তিনি জহির রায়হানের সাথে বিবাহবন্ধনে আবদ্ধ হন ১৯৬১ সালে। তাদের সংসারে দু'টো পুত্র সন্তান রয়েছে। অনল রায়হান তাদেরই একজন। বিশিষ্ট চলচ্চিত্রকার ফতেহ লোহানী কর্তৃক আসিয়া ছবিতে নাম পাল্টিয়ে সুমিতা দেবী রাখা হয়েছিল। বিয়ের পরও চলচ্চিত্র শিল্পে পূর্বের সুমিতা দেবী নাম নিয়েই পরিচিত ছিলেন। বাংলাদেশের মহান স্বাধীনতা যুদ্ধে স্বাধীন বাংলা বেতার কেন্দ্রের একজন সক্রীয় কর্মী ছিলেন সুমিতা দেবী। ২০০০ সালে তিনি আশিক মোস্তফা পরিচালিত স্বল্পদৈর্ঘ্য চলচ্চিত্র ফুলকুমার ছবিতে সর্বশেষ অভিনয় করেছিলেন। ১৯৫০ দশকের শেষ দিকে সুমিতা দেবী ঢাকার চলচ্চিত্র শিল্প বা ঢালিউডের অন্যতম নায়িকা ছিলেন। আসিয়া ছবির মাধ্যমে চলচ্চিত্র জীবনের শুভ সূচনা ঘটে তার। তার পরবর্তী ছবি ছিল আকাশ আর মাটি। উভয় ছবিরই পরিচালক ছিলেন ফতেহ লোহানী। সুমিতা দেবী উক্ত ছবির নাম ভূমিকায় অসামান্য অভিনয় করে চিরস্মরণীয় হয়ে রয়েছেন। আসিয়া ছবিটি ১৯৬০ সালের শ্রেষ্ঠ বাংলা চলচ্চিত্র হিসাবে প্রেসিডেন্ট পদক লাভ করেছিল। সুমিতা দেবী তার চলচ্চিত্র জীবনে প্রায় চার দশক কাল সময় অতিবাহিত করেছিলেন। নায়িকার প্রধান চরিত্রে অভিনীত চলচ্চিত্রের সংখ্যা প্রায় পঞ্চাশটি। বাংলা ছবির পাশাপাশি বেশ কয়েকটি উর্দু ছবিতেও অভিনয় করেছেন তিনি। এছাড়াও, শতাধিক চলচ্চিত্রে সহ-নায়িকা কিংবা পার্শ্ব চরিত্রে অভিনয় করেন। স্মরণীয় চলচ্চিত্র হিসেবে সুমিতা দেবী এ দেশ তোমার আমার ছবিতে অভিনয় করেন। ছবিটি ১৯৫৯ সালের যা আসিয়া ছবির পূর্বে মুক্তি পায়। কখনো আসেনি, সোনার কাজল, কাঁচের দেয়াল, এই তো জীবন, দুই দিগন্ত, বেহুলা, আগুন নিয়ে খেলা, অভিশাপ, ওরা ১১ জন, সুজন সখী, আমার জন্মভূমি ইত্যাদি তার অভিনীত উল্লেখযোগ্য চলচ্চিত্র। তার দীর্ঘ অভিনয় জীবনে বাংলাদেশ বেতার (সাবেক রেডিও বাংলাদেশ), বাংলাদেশ টেলিভিশন এবং মঞ্চ নাটকেও সমান তালে অংশগ্রহণ করেছেন। চলচ্চিত্র নির্মাতা হিসেবে সুমিতা দেবী ৫টি চলচ্চিত্র পরিচালনা করেছেন। সেগুলো হলো - আগুন নিয়ে খেলা, মোমের আলো, মায়ার সংসার, আদর্শ ছাপাখানা এবং নতুন প্রভাত। সুমিতা দেবী ৬ জানুয়ারি, ২০০৪ সালে মৃত্যুবরণ করেন। মিরপুর শহীদ বুদ্ধিজীবী গোরস্থানে তাকে রাষ্ট্রীয় মর্যাদায় দাফন করা হয়। চলচ্চিত্র জহির রায়হান বাংলাদেশের চলচ্চিত্র এ দেশ তোমার আমার ইন্টারনেট মুভি ডাটাবেজে সুমিতা দেবী নীরবেই পেরিয়ে গেলো জহির রায়হানের অর্ন্তধান দিবস কখনো আসেনি: কখনো আসে নাই কিংবদন্তি : ফার্স্ট লেডি সুমিতা দেবী সুমিতা দেবী'র সন্তান অনল রায়হান[স্থায়ীভাবে অকার্যকর সংযোগ]
জেমস বন্ড চলচ্চিত্রের তালিকা

জেমস বন্ড চলচ্চিত্র হচ্ছে ব্রিটিশ কাল্পনিক গোয়েন্দা এমআই ৬ এজেন্ট জেমস বন্ডকে নির্মিত চলচ্চিত্র সমূহ। ব্রিটিশ ঔপন্যাসিক ইয়ান ফ্লেমিং রচিত উপন্যাসের উপর ভিত্তি করে চলচ্চিত্রসমূহ নির্মাণ করা হয়। ১৯৬২ সাল থেকে ২০১৫ সাল পর্যন্ত সর্বমোট ২৪টি বন্ড চলচ্চিত্র মুক্তি পেয়েছে। হলিউডের পাইনউড ষ্ট্যুডিওর এই চলচ্চিত্র সিরিজ ইয়ন প্রোডাকশনস তৈরী করছে। ১৯৫৪ সালে প্রথম টিভি চিত্রায়ন হলেও জেমস বন্ড চলচ্চিত্র প্রথম পর্দায় নামে ১৯৬২ সালে ড. নো ছবির মাধ্যমে। শন কনারি, জোসেফ ওয়াইজম্যান অভিনীত এই চলচ্চিত্রটি ব্যাপক জনপ্রিয়তা অর্জন করে। ড. নো(১৯৬২) জেমস বন্ড জ্যামাইকার এক দ্বীপে ব্রিটিশ এজেন্টের নিহত হবার কারণ অনুসন্ধানে যায়। সেখানে বন্ডের সাথে ড. জুলিয়াস নো নামে একজন চীনা বিজ্ঞানীর সংঘর্ষ হয়। চীনা বিজ্ঞানী আমেরিকা রকেট নিক্ষেপণ কর্মসূচীতে বাধার চেষ্টা করছিলেন। ফ্রম রাশিয়া উইদ লাভ(১৯৬৩) স্পেক্টর একজন রাশিয়ান তরুনীকে নিয়োগ দেয় জেমস বন্ড কে হত্যা করার জন্য। কিন্তু জেমস বন্ড সেই তরুনীকে সোভিয়েত ডিকোডিং মেশিন খুজে পাওয়ার জন্য ব্যবহার করে। গোল্ডফিঙ্গার(১৯৬৪) থাণ্ডারবল(১৯৬৫) ইউ অনলি লাইভ টুয়াইস(১৯৬৭) অন হার ম্যাজিস্টিজ সিক্রেট সার্ভিস ডায়মণ্ডস আর ফরএভার লাইভ এণ্ড লেট ডাই দ্য ম্যান উইদ দ্য গোল্ডেন গান দ্য স্পাই হু লাভড্‌ মি মুনর‌্যাকার ফর ইউর আইজ অনলি অক্টোপুসি অ্যা ভিউ টু কিল দ্য লিভিং ডেলাইটস লাইসেন্স টু কিল(১৯৮৯) গোল্ডেন আই(১৯৯৫) টুমরো নেভার ডাইস(১৯৯৭) দ্য ওয়ার্ল্ড ইজ নট এনাফ(১৯৯৯) ডাই এনোদার ডে(২০০২) ক্যাসিনো রয়েল(২০০৬) কোয়ান্টাম অব সোলেজ(২০০৮) স্কাইফল(২০১২) স্পেক্টার(২০১৫) জেমস বন্ড : অফিসিয়াল ওয়েবসাইট পাইনউড ষ্ট্যুডিও: হোম অব বন্ড বন্ড এনসাইক্লোপিডিয়া আস্কম্যান.কমঃ জেমস বন্ড প্রোফাইল দি আলটিম্যাট জেমস বন্ড কমিউনিটি[স্থায়ীভাবে অকার্যকর সংযোগ] অনলি লাইভ টুয়াইসঃ জেমস বন্ড স্মরণে[স্থায়ীভাবে অকার্যকর সংযোগ] জেমস বন্ডের চলচ্চিত্রের অংশবিশেষ[স্থায়ীভাবে অকার্যকর সংযোগ]
কুশিয়ারা নদী

কুশিয়ারা নদী বাংলাদেশ-ভারতের একটি আন্তঃসীমান্ত নদী। বাংলাদেশ পানি উন্নয়ন বোর্ড বা "পাউবো" কর্তৃক কুশিয়ারা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৭। কুশিয়ারা নদীর উৎস হচ্ছে বরাক বা বরবক্র নদী। বরাক নদীর উৎপত্তি স্থল মণিপুরের উত্তরে আঙ্গামীনাগা পাহাড়। উক্ত পাহাড় হতে বরাক নদী উৎপন্ন হয়ে মণিপুর হয়ে কাছাড় জেলা ভেদ করে বদরপুর দিয়ে সিলেটে প্রবেশ করেছে। সিলেটের সীমান্তস্থিত অমলসিদ স্থান থেকে দুই শাখায় দুই ভিন্ন নামে প্রবাহিত হচ্ছে। যার একটি হচ্ছে বাংলাদেশের ঐতিহাসিক নদী সুরমা অপরটির নাম কুশিয়ারা। কুশিয়ারা নদীর দৈর্ঘ্য ১২০ মাইল। এটি উৎপত্তিস্থল থেকে দহ্মিণ দিগে পশ্চিমাভিমুখে সিলেট কাছাড় সীমান্ত হয়ে বহে মেঘনা নদীর উৎস স্থলে পতিত হয়েছে। প্রাচীন কালের স্বাধীন রাজ্য মণিপুরের আঙ্গামীনাগা পাহাড়ের ৩০০ কিলোমিটার উঁচু স্থান থেকে বরাক নদীর উত্পত্তি। উৎপত্তিস্থান হতে ৪৯১ কিলোমিটার অতিক্রম করে সিলেটের সীমান্তে এসে বরাক নদী দুই শাখায় সুরমা ও কুশিয়ারা নামে ৩০০ কিলোমিটার প্রবাহিত হয়ে মেঘনা নদী গঠন করে। উল্লেখিত নদী দুটো সিলেট বিভাগের বেষ্টনী হিসেবে বিবেচ্য। সিলেটের সীমান্ত হতে উত্তরে প্রবাহিত স্রোতধারাকে সুরমা নদী এবং দক্ষিণে প্রবাহিত স্রোতধারাকে কুশিয়ারা নামে অবহিত করা হয়। বরাক হতে কুশিয়ারার বিভক্তির স্থান হতে বদরপুর হয়ে অমলসিদ নামক স্থানে এসেছে। অমলসিদ হতে বাহাদুরপুরের নিকট দিয়ে কুশিয়ারা নদী নবীগঞ্জের ভেতর প্রবেশ করে দিরাই হয়ে আজমিরীগঞ্জে বহে দিলালপুরের নিকটে মেঘনা নদীর সৃষ্টি করে। কুশিয়ারা নদীর আবার ছোট ছোট বিভিন্ন শাখায় সিলেটের বিভিন্ন অঞ্চলে প্রবাহিত আছে। যা কোথায় কোথায় বিবিয়ানা, ধলেশ্বরী খোয়াই ও কালনী নামে অবহিত হচ্ছে। কুশিয়ারা পানিবণ্টন চুক্তি বাংলাদেশের নদীর তালিকা পশ্চিমবঙ্গের নদনদীর তালিকা বাংলাদেশের বড় নদীসমূহ "আন্তঃসীমান্ত_নদী"। বাংলাপিডিয়া। ১৬ জুন ২০১৪। সংগ্রহের তারিখ ১৬ জুন ২০১৪।  মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পূর্বাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ১৮০-১৮১। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) শ্রীহট্টের ইতিবৃত্ত পূর্বাংশ, দ্বিতীয় ভাগ, প্রথম খণ্ড,দ্বিতীয় অধ্যায়, অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪। সিলেট বিভাগের ইতিবৃত্ত: সিলেট বিভাগের ঐতিহাসিক নদী নিবন্ধ, মোহাম্মদ মুমিনুল হক, প্রকাশক- শেখ ফারুক আহমদ,প্রকাশকাল: সেপ্টেম্বর ২০০১; পৃষ্ঠা ১১৭।
ইয়োশিহিকো নোদা

ইয়োশিহিকো নোদা (ইংরেজি:Yoshihiko Noda) (জন্ম: ২০ মে ১৯৫৭) ২০১১ সালের সেপ্টেম্বর থেকে জাপানের প্রধানমন্ত্রী হিসেবে দায়িত্ব পালন শুরু করেন। তিনি ডায়েটেজাপানি ডেমোক্রেটিক পার্টির সদস্য হিসেবে মনোনয়ন পান। ২ সেপ্টেম্বর ২০১১ সালে তিনি জাপানের সম্রাট আকিহিতো কর্তৃক নিয়োগ লাভ করেন। তিনি সাবেক প্রধান মন্ত্রী নাওতো কানের স্থলাভিষিক্ত হবেন। ইয়োশিহিকো নোদা জিতলেন জাপানের নেতৃত্ব, বিবিসি, ২৯ আগস্ট ২০১১. অফিসিয়াল ওয়েবসাইট জাপানী ভাষায়।